  Анжелика Тихонова корреспондент 3-тӥ южтолэзе Ижкарын «Коляскаосын баскетбол» вожвылъяськон ортчоз. Со сярысь Ижкар администрацилэн пресс-службаез ивортэ. Стритболъя ӵошатсконъёсы Удмуртиысь 6 командаос пыриськозы. Стритбол – баскетболлэн «эшез». Но татын 3 адямиен кык командаос баскетбол площадкалэн ӝыныяз гинэ ог-огзы пумит шудо, тупсэс одӥг кульчое куяло. Котькуд командаын коляскаын пукись кык спортсмен но одӥг «таза» адями луыны кулэ. Ӵошатсконъёс 12 часысенн Ижкарысь эм кун академилэн выль спортъя залаз (Коммунъёслэн урамзы, 281) ортчозы. Ужрад Азьмуртлэн грантъёсъя фондысьтыз юрттэт басьтэм ӵектос улсын радъяське. Солэн ужпумез – секыт югдуре сюрем адямиослэн шугъяськонъёссы пала калыклэсь саклыксэ кыскон.  Коляскаосын баскетбол - улыны мылкыд Тегъёс: Спорт Ижкар Удмуртия баскетбол сӧсыръёс  